PATVIRTINTA

Druskininkų savivaldybės

Leipalingio progimnazijos direktoriaus

2022 m. kovo 25 d. įsakymu Nr. V1-TV-16

**DRUSKININKŲ SAVIVALDYBĖS LEIPALINGIO PROGIMNAZIJA, 190609055**

**2022-ŲJŲ METŲ VEIKLOS PLANAS**

**I. BENDROJI DALIS**

Mokykla veikia nuo 1923 m. rugpjūčio 24 dienos.

Progimnazija veikia pagal Leipalingio progimnazijos nuostatus, patvirtintus Druskininkų savivaldybės tarybos 2020 m. spalio 14 dienos sprendimu Nr. T1-162.

Progimnazijoje vykdomos šios programos: ikimokyklinio, priešmokyklinio, pradinio, pagrindinio ugdymo programos pirmoji dalis.

Progimnazija veikia kaip Savivaldybės biudžetinė įstaiga, turinti juridinio asmens teises, kuri savo veiklą grindžia įgyvendindama Valstybinės švietimo strategijos 2013-2022 metų nuostatas, vadovaudamasi Lietuvos Respublikos švietimo įstatymu, Biudžetinių įstaigų ir kitais įstatymais, Lietuvos Respublikos Švietimo ministro įsakymais, Druskininkų savivaldybės plėtros 2014-2020 metų strateginiu planu, Savivaldybės tarybos sprendimais, mero potvarkiais, Savivaldybės administracijos direktoriaus įsakymais.

Druskininkų savivaldybės Leipalingio progimnazija – moderni institucija, nuolat besimokanti, atvira pozityviai kaitai, puoselėjanti bendrąsias vertybes, teikianti kokybišką, atitinkantį individualius vaiko poreikius ugdymą, siekianti išmokyti vaiką kelti tikslus, spręsti problemas, atskleisti jo kūrybines galias.

Pagrindinė progimnazijos vertybė – žmogus. Progimnazijos pasiekimų sėkmė – visos bendruomenės sėkmė.

2021 metų veiklos plane buvo numatyti du tikslai, apimantys 6 uždavinius.

Druskininkų savivaldybės Leipalingio progimnazijos 2021 metų veiklos plane numatyti tikslai ir uždaviniai orientavo įstaigos veiklą į ugdymo proceso tobulinimą, edukacinių erdvių ir aplinkos kokybės gerinimą ir telkė bendruomenę darniam darbui. Metų iššūkiu tapo šalyje ir pasaulyje išplitusi pandemija dėl COVID-19 viruso, teko prisitaikyti dirbti neįprastomis sąlygomis, tačiau atlikus veiklų analizę, galima teigti, kad numatytos ir suplanuotos veiklos iš esmės yra įgyvendintos. Druskininkų savivaldybės Leipalingio progimnazijos direktoriaus 2021 m. kovo 29 d. įsakymu Nr. V1-TV-10 patvirtintame Druskininkų savivaldybės Leipalingio progimnazijos 2021-ųjų metų veiklos plane buvo numatyti tikslai: 1. Užtikrinti mokymo(si) kokybę, siekiant individualios mokinio pažangos, ugdant bendradarbiavimo kultūrą; 2. Kurti motyvuojančias, saugias mokymosi aplinkas, siekiant emocinės mokinių gerovės ir išsikeltiems tikslams įgyvendinti numatyti uždaviniai:

1. Tobulinti ugdymo (pamokos) kokybę, atsižvelgiant į kiekvieno mokinio individualias galimybes ir poreikius, siekiant pažangos;

2. Teikti pagalbą mokiniui;

3. Skatinti mokinių, mokinių tėvų, mokytojų bendradarbiavimą;

4. Užtikrinti saugias mokymo(si) aplinkas;

5. Tęsti progimnazijos erdvių modernizavimą;

6. Kompleksiškai plėtoti ir vystyti viešąją infrastruktūrą, užtikrinti jos priežiūrą.

Įgyvendinant išsikeltą pirmąjį 2021 m. tikslą - **užtikrinti mokymo(si) kokybę, siekiant individualios mokinio pažangos, ugdant bendradarbiavimo kultūrą** buvo įgyvendintos 1 uždavinio 1 priemonės 5 veiklos. Vadovaujantis Druskininkų savivaldybės Leipalingio progimnazijos direktoriaus 2019 m. rugsėjo 4 d. įsakymu Nr. V1-53 patvirtintu Vaiko individualios pažangos į(si)vertinimo tvarkos aprašu, progimnazijos Metodinėje taryboje buvo susitarta dėl geros pamokos sampratos, dėl pamokų planavimo , atsižvelgiant į mokinio individualias galimybes ir poreikius, siekiant individualios pažangos. Patvirtinti Metodinių būrelių planai (ikimokyklinio ugdymo, pradinio ugdymo ir bendrojo ugdymo dalykų), kuriuose buvo suplanuotos ir įgyvendintos veiklos. Per 2021 m. įvyko 3 progimnazijos Metodinės tarybos posėdžiai, 6 metodinių būrelių susirinkimai. 1-8 klasių mokiniai pildė individualios pažangos formas ir padedant klasės vadovams, formulavo tikslus ir uždavinius individualiai pažangai pasiekti. Pasiektas 98 proc. pažangumas (buvo planuota 99 proc.). 5-8 klasių mokinių pažymių vidurkis 7,74 balo (buvo planuota - 7,85), tačiau lyginant su 2020 m. pagerėjo 0,02 balo (nuo 7,72 iki 7,74 balo). Per 2021 m. progimnazijoje vyko 35-ios bendradarbiavimą ir kūrybiškumą skatinančios veiklos (26 integruotos pamokos ir 9 metodinės veiklos kolega-kolegai).Progimnazijoje ugdomiems 33 specialiųjų ugdymosi poreikių turintiems mokiniams buvo parengtos individualizuotos ir pritaikytos programos (103), kurios buvo sudaromos bendradarbiaujant mokytojams su mokyklos pagalbos specialistais, Druskininkų švietimo centro pedagogine psichologine tarnyba. Kaip ir buvo planuota per 2021 m. buvo pravestos 25 integruotos veiklos kitose erdvėse. Vykdant nuolatinę ugdymo proceso stebėseną, per 2021 m. buvo stebėtos 33 pamokos/veiklos ir teiktas grįžtamasis ryšys per metinius pokalbius su mokyklos pedagogais. Dėl nuotolinio mokymo ir Covid-19 ligos keliamų saugos reikalavimų stebėtų pamokų/ veiklų buvo mažiau negu planuota. Skatinant mokytojus tobulinti savo kompetencijas ir skleisti metodinę patirtį per metus buvo parengta 20 metodinių priemonių ir pasidalinta su kolegomis.

Įgyvendinant pirmo tikslo antrą uždavinį – teikti pagalbą mokiniui - buvo įgyvendintos 2 priemonės veiklos. Per visus 2021 m. buvo planingai teikiamos pagalbos specialistų konsultacijos mokiniams, tėvams, mokytojams. Iš viso per metus įvyko 350 konsultacijų, kurias teikė specialusis pedagogas, logopedas, psichologas, socialinis pedagogas ir 10 klasės auklėtojų konsultacijų, supažindinant mokinius su profesijomis. Ištisus metus mokykloje vyko prevencinės, sveikatingumo veiklos, organizuotos akcijos, projektai, renginiai. Įgyvendinant 3 uždavinio priemonę -skatinti mokinių, mokinių tėvų, mokytojų bendradarbiavimą aktyviausios sveikatingumo veiklos mokiniams ir visai mokyklos bendruomenei vyko bendradarbiaujant su Druskininkų visuomenės sveikatos biuro specialistais, įgyvendinant sporto rėmimo fondo laimėtą projektą „Sportuokime visi-maži ir dideli!“(gautas finansavimas –36430,44 eurų).

Įgyvendinant Leipalingio progimnazijos 2021 m. veiklos plano antro tikslo - **kurti motyvuojančias, saugias mokymosi aplinkas, siekiant emocinės mokinių gerovės** - pirmą uždavinį buvo vykdytos 3 priemonės veiklos. Per metus įvyko 468 veiklos užtikrinančios saugią emocinę mokymo(si) aplinką mokykloje. „Kimochis“ užsiėmimai, „Paauglystės kryžkelės“ programos įgyvendinimas klasių valandėlių metu – tai labiausiai mokiniams patikusios programos. Visus metus vykusi Olweus patyčių prevencijos programa ypatingai suvienijo visą progimnazijos kolektyvą, mokantis atpažinti, pastebėti patyčias ir tinkamai į jas reaguoti. Analizuojant duomenis, stebimas patyčių atvejų mokykloje sistemingas mažėjimas. Per metus įvyko 5 Olweus renginiai, 151 klasės valandėlė. Įgyvendinant antrąjį uždavinį - tęsti progimnazijos edukacinių aplinkų modernizavimą - įvykdytos 2 priemonės veiklos. Suorganizuota 15 mokinių darbų parodų įvairiomis temomis, geriausieji darbai buvo apdovanoti prizais. Iš Sporto rėmimo fondo laimėtas projektas „Sportuokime visi-maži ir dideli!“ praturtino progimnaziją įvairiu sportiniu inventoriumi ir edukacinėmis progimnazijos erdvėmis. Bendra projekto vertė - 36430,44 Eurų. Labai džiaugiamės, kad šis projektas suteikė galimybę įsigyti naujus lauko žaidimų aikštelės įrengimus patiems mažiausiems ikimokyklinio ugdymo skyriaus „Liepaitė“ vaikučiams! Įrenginių vertė – 13641,0 Euras. Vykdant veiklą – pritaikyti progimnazijos edukacines erdves dirbti taikant skaitmeninius mokymo(si) metodus nusimatyti proceso pasiekimo vertinimo kriterijai pasiekti, panaudojant projekto „Kokybės krepšelis“ lėšas, Mokinio krepšelio lėšas. Per 2021 m. įsigyti 5 planšetiniai kompiuteriai, 5 grafinės planšetės, 2 interaktyvios lentos, 2 nešiojami kompiuteriai, 2 robotukai hibridiniam ugdymui organizuoti, 9 internetinės kameros, Edukos ir Emos metinės licenzijos mokiniams ir mokytojams. Progimnazijos mokyklos bibliotekos skaityklos erdvės modernizavimas ir saulės fotovoltinės elektrinės įrengimas dar galutinai nėra įvykdytas dėl finansinių išteklių, viešųjų pirkimų ir rangovų parinkimų.

**II. 2022 METŲ VEIKLOS PLANO TIKSLAI, UŽDAVINIAI, PRIEMONĖS**

**IR VEIKLOS**

2022 m. veiklos programos tikslai ir uždaviniai:

1. **Užtikrinti mokinio individualią pažangą, tobulinant ugdymo(si) organizavimą pamokose.**

1.1. tobulinti ugdymo(si) kokybę, orientuotą į mokinių asmeninę pažangą;

1.2. sistemingai teikti pagalbą mokiniui;

1.3. skatinti mokinių, mokinių tėvų, mokytojų bendradarbiavimą.

2. **Kurti motyvuojančias, saugias mokymosi aplinkas, siekiant emocinės mokinių gerovės.**

2.1 sukurti emociškai ir fiziškai saugias mokymosi aplinkas, šiuolaikiškam ir įgalinančiam mokymuisi;

2.2. tęsti progimnazijos edukacinių erdvių modernizavimą;

2.3. kompleksiškai plėtoti ir vystyti viešąją infrastruktūrą, užtikrinti jos priežiūrą.

1. lentelė. Metinio veiklos plano tikslai, uždaviniai, priemonės ir veiklos.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Veiklos plano tikslo kodas** | | | **Veiklos plano tikslo pavadinimas** | | | | | | | | | | | | | |
| **01** | | | Užtikrinti mokinio individualią pažangą, tobulinant ugdymo(si) organizavimą pamokose. | | | | | | | | | | | | | |
| **Tikslo įgyvendinimo aprašymas** | | | | | | | | | | | | | | | | |
| Ugdymo kokybę užtikrinti yra būtina, norint pasiekti, kad pamokos būtų efektyvios ir kokybiškos. Tiek mokiniui, tiek mokytojui reikia išmokti planuoti veiklą pamokoje, bendradarbiauti priimant ir teikiant pagalbą vieni kitiems, siekiant geresnių mokymosi rezultatų. Pamoka turi tapti šiuolaikine, motyvuojančia mokinius mokytis ir kurti. Pamokoje kiekvienas vaikas siekia individualios pažangos, kuri yra stebima ir fiksuojama. Naujajai pamokos vadybai yra svarbu grupinis – komandinis darbas, bet drauge žadinti ir individualius gebėjimus, stengtis šalinti mokymosi spragas, skatinti savarankišką veiklą, sudaryti mokiniams sąlygas patiems patirti, tada stiprinti bendradarbiavimą, diferencijuoti ugdymo turinį. | | | | | | | | | | | | | | | | |
| **Veiklos plano 01 tikslo uždavinio kodas** | | | **Veiklos plano 01 tikslo uždavinio pavadinimas** | | | | | | | | | | | | | |
| **01** | | | Tobulinti ugdymo(si) kokybę, orientuotą į mokinių asmeninę pažangą. | | | | | | | | | | | | | |
| **Veiklos plano 01 tikslo uždavinio aprašymas** | | | | | | | | | | | | | | | | |
| Ugdymo (pamokos) turinys planuojamas atsižvelgiant į kiekvieno vaiko gebėjimus, mokymosi motyvaciją, pamokos užduočių ir namų darbų individualizavimą, diferencijavimą. Prioritetiniai mokomieji dalykai – skaitymo įgūdžių lavinimas ir matematinio raštingumo ugdymas. Taip pat įtraukti mokinius į individualios pažangos į(si)vertinimą ir ugdyti kritinio mąstymo savivertės gebėjimus: analizuoti mokymosi veiklą ir rezultatus, dalyvavimą neformalioje veikloje, turimus socialinius įgūdžius, nustatyti sėkmių ir nesėkmių priežastis, planuoti veiklą, pavyzdžiui, numatyti, ką kitą mėnesį, atlikdamas formaliojo ir neformaliojo ugdymo veiklas, mokinys darys kitaip, mokyti priimti sprendimus – remiantis turima patirtimi keltis naujus asmenybės ugdymo(si) uždavinius, ugdytis mokymosi visą gyvenimą kompetencijas. | | | | | | | | | | | | | | | | |
| **01 uždavinio priemonės kodas** | | | **01 uždavinio priemonės pavadinimas** | | | | | | | | | | | | | |
| **01** | | | Pamoką planuoti, atsižvelgiant į mokinio individualius gebėjimus, užduotis individualizuoti, diferencijuoti, sudarant lygias galimybes siekti asmeninės pažangos. | | | | | | | | | | | | | |
| **01 uždavinio 01 priemonės aprašymas ir vykdytojas** | | | | | | | | | | | | | | | | |
| Pamokoje mokiniui labai svarbu patirti sėkmę atliekant užduotis pagal savo gebėjimų lygį. Mokytojas, planuodamas pamoką, siekia, kad vaikui būtų aiški pamokos struktūra, tikslingos užduotys. Didelis dėmesys kreipiamas į vaiko asmenybę ir jo poreikius.  Individualios pažangos ir mokymosi stebėjimas ir grįžtamasis ryšys, informacijos apie mokymosi procesus ir rezultatus rinkimas ir kaupimas bus naudojamas mokymo ir mokymosi kokybei užtikrinti.  Vykdytojai – dalykų mokytojai. | | | | | | | | | | | | | | | | |
| **Indėlio pasiekimo vertinimo kriterijai** | | | | | | | | | | | | | | | | |
| **Kodas** | **Kriterijus** | | **Matavimo vienetas** | | | | **2021 m. faktas** | | | **2022 m. planas** | | **2023 m. planas** | | | **2024 m. planas** | |
| **P-01-01-01-01** | Pagerės mokinių individuali pažanga (akademiniai pasiekimai) | | Procentai | | | | 5,0 | | | 6,0 | | 6,0 | | | 6,0 | |
| **01 priemonės veiklos kodas** | | | **01 priemonės veiklos pavadinimas** | | | | | | | | | | | | | |
| **01** | | | Taikyti pamokose (veiklose) bendradarbiavimą skatinančius mokymo(si) metodus, dalinantis gerąją patirtimi. | | | | | | | | | | | | | |
| **01 priemonės 01 veiklos aprašymas ir vykdytojas** | | | | | | | | | | | | | | | | |
| Kūrybiškumu ir bendradarbiavimu paremtos mokymosi formos – tai metodai, kurie ugdo mokinius bendradarbiauti, skatina saviraišką, formuoja asmenybę. Taip skatinama vidinė mokymosi motyvacija, padedanti siekti geresnių mokymosi rezultatų. Mokytojų lyderystė, inicijuojant pasidalijimą gerąja patirtimi, mokantis vieniems iš kitų, pagerins pamokos kokybę.  Vykdytojai – dalykų mokytojai. | | | | | | | | | | | | | | | | |
| **Proceso pasiekimo vertinimo kriterijai** | | | | | | | | | | | | | | | | |
| **Kodas** | **Kriterijus** | | **Matavimo vienetas** | | | | **2021 m. faktas** | | | **2022 m. planas** | | **2023m. planas** | | | **2024m. planas** | |
| **P-01-01-01-01-01** | Veiklų „Kolega – kolegai“ skaičius | | Skaičius | | | | 20 | | | 30 | | 30 | | | 30 | |
| **01 priemonės veiklos kodas** | | | **01 priemonės veiklos pavadinimas** | | | | | | | | | | | | | |
| **02** | | | Rengti individualizuotas ir pritaikytas programas pagal mokinių mokymosi galimybes, bendradarbiaujant su mokyklos pagalbos specialistais ir Druskininkų švietimo centro padalinio pedagoginės psichologinės tarnybos darbuotojais. | | | | | | | | | | | | | |
| **01 priemonės 02 veiklos aprašymas ir vykdytojas** | | | | | | | | | | | | | | | | |
| Rengiant individualizuotas ir pritaikytas programas nuolat konsultuojamasi su švietimo centro padalinio pedagoginės psichologinės tarnybos darbuotojais. Kiekvienais metais mokykloje organizuojamas susitikimas su šios tarnybos specialistais. Mokytojai bendradarbiauja (rengdami programas) su mokyklos logopede bei specialiąja pedagoge.  Vykdytojai – dalykų mokytojai. | | | | | | | | | | | | | | | | |
| **Proceso pasiekimo vertinimo kriterijai** | | | | | | | | | | | | | | | | |
| **Kodas** | **Kriterijus** | | **Matavimo vienetas** | | | | **2021 m. faktas** | | | **2022 m. planas** | | **2023 m. planas** | | | **2024 m. planas** | |
| **P-01-01-01-02-01** | Parengtos programos | | Skaičius | | | | 103 | | | 110 | | 110 | | | 110 | |
| **01 priemonės veiklos kodas** | | | **01 priemonės veiklos pavadinimas** | | | | | | | | | | | | | |
| **03** | | | Integruotų pamokų (veiklų) organizavimas kitose erdvėse. | | | | | | | | | | | | | |
| **01 priemonės 03 veiklos aprašymas ir vykdytojas** | | | | | | | | | | | | | | | | |
| Vykdant veiklas kitose (kitokiose) aplinkose, besimokantys bus įgalinti įvertinti norą keistis ir keisti. Bendradarbiavimas, ieškojimas idėjų ir dalijimasis jomis leis kurti edukacines erdves „kitaip“. Mokymosi aplinkoje akcentuojama veiklos, leidžiančios konstruoti supratimą ir plėtoji gebėjimus, reikalingus problemoms spręsti, reikšmingumas ir autentiškumas. Čia mokiniai ir mokiniai galės patys pasirinkti mokymosi būdus, kontroliuoti tempą ir kryptį.  Vykdytojai – dalykų mokytojai. | | | | | | | | | | | | | | | | |
| **Proceso pasiekimo vertinimo kriterijai** | | | | | | | | | | | | | | | | |
| **Kodas** | **Kriterijus** | | **Matavimo vienetas** | | | | **2021 m. faktas** | | | **2022 m. planas** | | **2023 m. planas** | | | **2024 m. planas** | |
| **P-01-01-01-03-01** | Integruotos veiklos (projektai) kitose erdvėse | | Veiklų skaičius | | | | 25 | | | 50 | | 50 | | | 50 | |
| **01 priemonės veiklos kodas** | | | **01 priemonės veiklos pavadinimas** | | | | | | | | | | | | | |
| **04** | | | Vykdyti nuolatinę ugdymo proceso stebėseną, teikiant grįžtamąjį ryšį. | | | | | | | | | | | | | |
| **01 priemonės 04 veiklos aprašymas ir vykdytojas** | | | | | | | | | | | | | | | | |
| Ugdomosios stebėsenos tikslai: analizuoti ir vertinti ugdymo proceso būklę ir kaitą, siekiant inicijuoti pokyčius ugdymo kokybei gerinti, laiku teikti metodinę ir pedagoginę pagalbą mokytojams, skatinti mokytojus ir kitus pedagoginius darbuotojus analizuoti savo veiklos rezultatus, nustatyti ugdymo organizavimo stiprybes ir trūkumus bei pagrįsti priimamus sprendimus dėl ugdymo kokybės gerinimo. Ugdomoji stebėsena vykdoma vadovaujantis Druskininkų savivaldybės Leipalingio progimnazijos ugdymo turinio ir procesų stebėsenos tvarkos aprašu, patvirtintu progimnazijos direktoriaus 2019 m. sausio 11 d. įsakymu Nr. V1-TV-2.1.  Vykdytojai – direktorė Asta Černiauskienė, direktoriaus pavaduotoja ugdymui Lina Gražulienė. | | | | | | | | | | | | | | | | |
| **Proceso pasiekimo vertinimo kriterijai** | | | | | | | | | | | | | | | | |
| **Kodas** | **Kriterijus** | | **Matavimo vienetas** | | | | **2021 m. faktas** | | | **2022 m. planas** | | **2023 m. planas** | | | **2024 m. planas** | |
| **P-01-01-01-04-01** | Stebėtos pamokos (veiklos), teikiant grįžtamąjį ryšį | | Skaičius | | | | 33 | | | 70 | | 70 | | | 70 | |
| **01 priemonės veiklos kodas** | | | **01 priemonės veiklos pavadinimas** | | | | | | | | | | | | | |
| **05** | | | Skatinti mokytojus tobulinti savo kompetencijas, skleisti savo metodinę patirtį. | | | | | | | | | | | | | |
| **01 priemonės 05 veiklos aprašymas ir vykdytojas** | | | | | | | | | | | | | | | | |
| Skatinti mokytojus savo patirtimi dalintis, rengiant metodines priemones, metodinėse grupėse, virtualioje erdvėje. Organizuoti kūrybines praktines dirbtuves.  Vykdytojas – direktoriaus pavaduotoja ugdymui Lina Gražulienė. | | | | | | | | | | | | | | | | |
| **Proceso pasiekimo vertinimo kriterijai** | | | | | | | | | | | | | | | | |
| **Kodas** | **Kriterijus** | | **Matavimo vienetas** | | | | **2021 m. faktas** | | | **2022 m. planas** | | **2023 m. planas** | | | **2024 m. planas** | |
| **P-01-01-01-05-01** | Parengtos metodinės priemonės (edukacinis bankas), pagerės dalykinės ir bendrosios mokytojų kompetencijos. | | Skaičius | | | | 20 | | | 20 | | 20 | | | 20 | |
| **Veiklos plano 01 tikslo uždavinio kodas** | | | **Veiklos plano 01 tikslo uždavinio pavadinimas** | | | | | | | | | | | | | |
| **02** | | | Sistemingai teikti pagalbą mokiniui. | | | | | | | | | | | | | |
| **Veiklos plano 01 tikslo 02 uždavinio aprašymas** | | | | | | | | | | | | | | | | |
| Mokykloje reikia siekti santykių, grįstų pasitikėjimu ir bendradarbiavimu. Sudaromos sąlygos kiekvienam mokiniui sėkmingiau mokytis bei patirti mokymosi sėkmę. Todėl bus formuojama kiekvieno vaiko savidrausmė, atsakomybė, savanoriška veikla, sutarimas su šeima, mokykla, bendraamžiais ir bendruomene. Bus vykdomos socialinių įgūdžių ugdymo bei ugdymo karjerai programos. Tikslingas bendradarbiavimas tarp metodinių grupių mokytojų, siekiant efektyvios pedagoginės pagalbos mokiniui. Mokiniui teikiama pedagoginė, specialioji, logopedinė, psichologinė, socialinė pagalba. | | | | | | | | | | | | | | | | |
| **02 uždavinio priemonės kodas** | | | **02 uždavinio priemonės pavadinimas** | | | | | | | | | | | | | |
| **01** | | | Tikslingai teikti socialinę, psichologinę ir pedagoginę pagalbą mokiniams bei jų tėvams. | | | | | | | | | | | | | |
| **02 uždavinio 01 priemonės aprašymas** | | | | | | | | | | | | | | | | |
| Labai svarbu, kad mokinys jaustų poreikį mokytis ir prisiimtų atsakomybę už savo mokymąsi, kad atkakliai siektų užsibrėžto tikslo. Šiandieninis mokinys privalo gebėti planuoti ir apmąstyti mokymosi procesą ir rezultatus, išsikelti tolesnius uždavinius, žinoti savo mokymosi strategijas.  Vykdytojai – logopedas, specialusis pedagogas, psichologas, socialinis pedagogas, dalykų mokytojai. | | | | | | | | | | | | | | | | |
| **Indėlio pasiekimo vertinimo kriterijai** | | | | | | | | | | | | | | | | |
| **Kodas** | **Kriterijus** | | **Matavimo vienetas** | | | | **2021 m. faktas** | | | **2022 m. planas** | | **2023 m. planas** | | | **2024 m. planas** | |
| **P-01-01-01-01** | Pagalbos specialistų konsultacijos mokiniams, tėvams (globėjams) | | Skaičius | | | | 402 | | | 600 | | 600 | | | 600 | |
| **01 priemonės veiklos kodas** | | | **01 priemonės veiklos pavadinimas** | | | | | | | | | | | | | |
| **01** | | | Organizuoti veiklas mokiniams susipažinimui su profesijomis, dėl sėkmingo karjeros planavimo. | | | | | | | | | | | | | |
| **01 priemonės 01 veiklos aprašymas ir vykdytojas** | | | | | | | | | | | | | | | | |
| Organizuoti konsultacijas mokiniams ir jų tėvams dėl tolimesnio mokymosi, profesinės karjeros planavimo, renkantis profesiją; teikti nuolatinę informaciją apie profesijas, tolesnio mokymosi galimybes. Tai didina mokinių mokymosi motyvaciją, padeda konkretinti savo tolesnės karjeros lūkesčius. Žemesnėms klasės organizuoti veiklas, kurių metu susipažintų su profesijomis.  Vykdytojai – klasių auklėtojas, asmuo, atsakingas už karjeros ugdymą. | | | | | | | | | | | | | | | | |
| **Proceso pasiekimo vertinimo kriterijai** | | | | | | | | | | | | | | | | |
| **Kodas** | **Kriterijus** | | **Matavimo vienetas** | | | | **2021 m. faktas** | | | **2022 m. planas** | | **2023 m. planas** | | | **2024 m. planas** | |
| **P-01-02-01-01-01** | Organizuojamos veiklos (pažintis su profesijomis) | | Skaičius | | | | 10 | | | 25 | | 25 | | | 25 | |
| **01 priemonės veiklos kodas** | | | **01 priemonės veiklos pavadinimas** | | | | | | | | | | | | | |
| **02** | | | Per visus mokslo metus vykdyti prevencinę, sveikatingumo ir kitokią saviraiškos veiklą, organizuoti ir dalyvauti akcijose, projektuose, renginiuose. | | | | | | | | | | | | | |
| **01 priemonės 02 veiklos aprašymas ir vykdytojas** | | | | | | | | | | | | | | | | |
| Vykdant prevencinę veiklą, mokiniui būtina suteikti reikalingas žinias ir įgūdžius. Pats vaikas organizuodamas akcijas ugdys kūrybiškumą ir atsakingumą. Veiklos metu stiprės mokinių gebėjimas geriau pažinti save, atliekant įvairias užduotis su bendraamžiais, gebėjimas išsakyti savo nuomonę. Skatinti mokinių, mokytojų ir tėvų bendravimą, pagrįstą tarpusavio pagalba ir supratimu, sutelkti bendruomenę, suteikti žinių apie alkoholizmo, narkotinių medžiagų žalą žmogaus organizmui, užkirsti kelią socialinės rizikos veiksnių plitimui, patyčių neigiamą poveikį besiformuojančiai asmenybei.  Vykdomos mokinių sveikos gyvensenos nuostatos. Renginių organizavimas skatina mokinius domėtis mokslu, menu, kultūra, sportu, tobulinti ir plėsti jų dalykines žinias, sudaryti sąlygas saviraiškai ir asmenybės vystymuisi. Organizuojami rudens ir pavasario krosai, sveikatingumo dienos, sporto šventės. Mokiniai aktyviai dalyvauja sveikatingumo renginiuose, noriai dalyvauja įvairiose sportinėse varžybose. Mokiniai įvairiose sportinėse varžybose, ypač lengvosios atletikos, yra pasiekę labai gerų rezultatų.  2021 m. buvo tęsiamos slidinėjimo pamokos ,,Snow Arenoje“ 2 ir 6 klasės mokiniams. Sveikatos ugdymo programa bus integruojama į kūno kultūros pamokas. Augo mokinių aktyvumas, buvo formuojamos sveikos gyvensenos nuostatos. Mokiniai aktyviai dalyvavo Druskininkų savivaldybės visuomenės sveikatos biuro bei Jaunimo užimtumo centro organizuojamose konferencijose bei renginiuose, skirtuose sveikai gyvensenai.  Ikimokyklinio ugdymo skyrius kaip vaikų ir jaunimo olimpinio ugdymo programos ,, Olimpinė karta“ nariai, dalyvavo LTOK sportiniuose projektuose ir akcijose. Organizavo fizinio ugdymo veiklas, įgyvendinant sporto projektą „Sportuokime visi – maži ir dideli!“.  Sveikatingumo ugdymas ir užimtumas, organizuojant renginius progimnazijoje – tai puiki žalingų įpročių prevencija.  Vykdytojai – direktoriaus pavaduotoja ugdymui Lina Gražulienė, socialinė pedagogė Dovilė Mickutė, mokinių taryba, klasių auklėtojai. | | | | | | | | | | | | | | | | |
| **Proceso pasiekimo vertinimo kriterijai** | | | | | | | | | | | | | | | | |
| **Kodas** | **Kriterijus** | | **Matavimo vienetas** | | | | **2021 m. faktas** | | | **2022 m. planas** | | **2023 m. planas** | | | **2024 m. planas** | |
| **P-01-02-01-02-01** | Vykdomos akcijos ir projektai, renginiai | | Skaičius | | | | 15 | | | 20 | | 20 | | | 20 | |
| **03 uždavinio priemonės kodas** | | | **03 uždavinio priemonės pavadinimas** | | | | | | | | | | | | | |
| **03** | | | Skatinti mokinių, mokinių tėvų, mokytojų bendradarbiavimą. | | | | | | | | | | | | | |
| **03 uždavinio 01priemonės aprašymas** | | | | | | | | | | | | | | | | |
| Tyrimai rodo, kad tėvų įsitraukimas į vaikų mokymąsi turi įtakos ir vaikų ateities perspektyvai, jų psichinei sveikatai, besiformuojantiems socialiniams santykiams su aplinkiniais. Vaikai geriau jaučiasi emociškai, išmoksta pozityviai reaguoti į savo pasiekimus.  Tėvų įsitraukimas turės teigiamos įtakos vaikų mokymosi pasiekimams, jeigu tėvai skatins vaiko savarankiškumą, gilinsis į vaiko mokymosi procesą, bendraudami su vaikais rodys teigiamus lūkesčius, dalyvaus įvairiose progimnazijos veiklose, bendradarbiaus su mokytojais bei vadovais.  Vykdytojai, mokytojai, vadovai, Aktyvių tėvų bendruomenė. | | | | | | | | | | | | | | | | |
| **Indėlio pasiekimo vertinimo kriterijai** | | | | | | | | | | | | | | | | |
| **Kodas** | **Kriterijus** | | **Matavimo vienetas** | | | | **2021 m. faktas** | | | **2022**  **planas** | | **2023 m. planas** | | | **2024 m. planas** | |
| **P-01-03-01-01** | Bendri mokinių, jų tėvų (globėjų) inicijuoti, mokytojų renginiai | | Skaičius | | | | 1 | | | 3 | | 3 | | | 3 | |
| **Veiklos plano tikslo kodas** | | | **Veiklos plano tikslo pavadinimas** | | | | | | | | | | | | | |
| **02** | | | Kurti motyvuojančias, saugias mokymosi aplinkas, siekiant emocinės mokinių gerovės. | | | | | | | | | | | | | |
| **Tikslo įgyvendinimo aprašymas** | | | | | | | | | | | | | | | | |
| Brandi asmenybė formuojasi aplinkoje, pritaikytoje įvairių poreikių mokiniams. Mokymosi priemonės turi atitikti šiuolaikinio ugdymo proceso reikalavimus ir mokinių poreikius. Mokiniui turi būti užtikrintas saugumas, iššūkiai ir higieniška edukacinė aplinka. Mokymosi aplinka turi būti ir emociškai saugi.  Moderni ir lyderystę ugdanti aplinka leidžia formuoti tinkamus mokytojų ir mokinių santykius, grindžiamus atsakomybe, bendradarbiavimu, skatina sėkmingą mokymąsi ir mokinių kūrybinę saviraišką. | | | | | | | | | | | | | | | | |
| **Veiklos plano 02 tikslo uždavinio kodas** | | | **Veiklos plano 02 tikslo uždavinio pavadinimas** | | | | | | | | | | | | | |
| **01** | | | Tęsti motyvuojančių, saugių mokymosi aplinkų kūrimą, šiuolaikiškam ir įgalinančiam mokymuisi. | | | | | | | | | | | | | |
| **Veiklos plano 02 tikslo 01 uždavinio aprašymas** | | | | | | | | | | | | | | | | |
| Moderni mokykla – nuolat tobulėjanti organizacija, turinti ir siekianti tapti sociokultūriniu taip pat ir vaiko džiaugsmo namais. Keičiant mokyklą, svarbiausiu akcentu tampa vaiko dvasinės, asmenybinės brandos klausimai. Todėl ypač svarbu tokią mokyklos aplinką, kurioje vaikas norėtų būti, kuri stimuliuojanti ir leidžianti atsiskleisti vaiko individualybei, jo pažintinėms galioms.  Biggs (1999) nuomone, mokymasis vyksta ne tuomet, kai besimokantysis gauna informacijos „porciją”, bet tuomet, kai jis, sąveikaudamas su jį supančia aplinka, keičia savo supratimą ir šią supančią aplinką ima matyti kitokiu būdu.  Edukacinė aplinka turi būti kuriama taip, kad besimokantysis galėtų ja pasinaudoti. Tokį požiūrį atitinka besimokantįjį įgalinančios edukacinės aplinkos samprata: tai tokios edukacinės aplinkos sukūrimas, kurios kompetencinės, psichologinės, materialiosios – organizacinės sąlygos suteikia kiekvienam besimokančiajam mokymosi galios ir turi įtakos sėkmingam mokymuisi. | | | | | | | | | | | | | | | | |
| **01 uždavinio priemonės kodas** | | | **01 uždavinio priemonės pavadinimas** | | | | | | | | | | | | | |
| **01** | | | Kabinetų, bibliotekos atnaujinimas | | | | | | | | | | | | | |
| **01 uždavinio 01 priemonės aprašymas** | | | | | | | | | | | | | | | | |
| Mokytojui turi būti sudarytos sąlygos (erdvės, priemonės) organizuoti mokymo(si) procesą, sudarant lygias galimybes visiems mokiniams siekti asmeninės pažangos.  Vykdytojas – vadovai. | | | | | | | | | | | | | | | | |
| **Indėlio pasiekimo vertinimo kriterijai** | | | | | | | | | | | | | | | | |
| **Kodas** | **Kriterijus** | | **Matavimo vienetas** | | | | **2021 m. faktas** | | | **2022 m. planas** | | **2023 m. planas** | | | **2024 m. planas** | |
| **P-02-01-01-01** | Atnaujintos progimnazijos erdvės | | Skaičius | | | | 1 | | | 5 | | 2 | | | 2 | |
| **01 priemonės veiklos kodas** | | | **01 priemonės veiklos pavadinimas** | | | | | | | | | | | | | |
| **01** | | | Vykdyti Olweus patyčių prevencijos programoje numatytas veiklas, kuriant pozityvią ir saugią emociškai ugdymosi aplinką. | | | | | | | | | | | | | |
| **01 priemonės 01 veiklos aprašymas ir vykdytojas** | | | | | | | | | | | | | | | | |
| Olweus programa yra įgyvendinama progimnazijoje, siekiant mažinti patyčių ir kitokio asocialaus elgesio apraiškas. Programos esmė – išmokyti visą mokyklos personalą atpažinti, pastebėti patyčias ir tinkamai į jas reaguoti. Olweus programą mokyklose padeda įgyvendinti norvegų paruošti lietuvių instruktoriai, kurie dirba su mokyklos bendruomene institucijos, klasės bei individualiame lygmenyse. Į programos vykdymą taip pat įtraukiami pedagogai, klasės auklėtojai, specialistai, mokiniai ir jų tėvai. Progimnazijos aplinka pertvarkoma taip, kad mažėtų galimybės patyčioms atsirasti, mažėtų aukų kančios ir gerėtų mokinių tarpusavio santykiai.  Progimnazijoje labai svarbus ne tik fizinis, tačiau ir psichologinis mokinių saugumas. Tuo tikslu mokykloje nuo 2011 m. yra vykdoma Olweus patyčių prevencijos programa. Kiekvienais metais yra vykdoma mokinių apklausa, kurioje dalyvauja 3-8 klasių mokiniai. Rezultatai yra aptariami mokinių, mokytojų, mokyklos tarybose. Analizuojant duomenis stebima patyčių atvejų sistemingas mažėjimas. Ši prevencinė programa yra stipri tuo, kad joje dalyvauja visa progimnazijos bendruomenė, įskaitant ir nepedagoginį personalą. Olweus patyčių prevencijos programa vykdoma pagal kiekvienais metais direktoriaus patvirtinamą kokybės užtikrinimo planą.  Renginiai bus organizuojami pagal mokyklos direktoriaus patvirtintą Olweus programos kokybės užtikrinimo planą 2021-2022 m. m., kuriame numatyti programos koordinacinio komiteto susirinkimai, mokytojų supervizijų susirinkimai, mokymai naujiems darbuotojams, kiti progimnazijoje organizuojami renginiai, puoselėjantys tinkamas vertybines nuostatas.  Vykdytojai – klasių auklėtojai, Olweus koordinacinis komitetas, mokytojai. | | | | | | | | | | | | | | | | |
| **Proceso pasiekimo vertinimo kriterijai** | | | | | | | | | | | | | | | | |
| **Kodas** | **Kriterijus** | | | **Matavimo vienetas** | | **2021 m. faktas** | | | **2022 m. planas** | | | | **2023 m. planas** | | | **2024 m. planas** |
| **P-02-01-01-01-01** | Olweus renginiai | | | Skaičius | | 1 | | | 3 | | | | 3 | | | 3 |
| **01 priemonės veiklos kodas** | | | **03 priemonės veiklos pavadinimas** | | | | | | | | | | | | | |
| **01** | | | Vesti Olweus programos klasės valandėles. | | | | | | | | | | | | | |
| **01 priemonės 01 veiklos aprašymas ir vykdytojas** | | | | | | | | | | | | | | | | |
| Klasės valandėlės patyčių prevencijos temomis – tai klasės auklėtojo ir jo mokinių dialogas, diskusija, kurių metu bus analizuojamos įvairios situacijos, formuojamos teigiamos vertybinės nuostatos. Dėmesys bus skiriamas asmenybės formavimui, klasės mikroklimatui gerinti. Taip pagerės mokinių lankomumas, motyvacija, bendravimo įgūdžiai. Klasių valandėlės patyčių prevencijos temomis bus vykdomos du kartus per mėnesį.  Vykdytojai – klasės auklėtojai, programos koordinatorė Dovilė Mickutė. | | | | | | | | | | | | | | | | |
| **Proceso pasiekimo vertinimo kriterijai** | | | | | | | | | | | | | | | | |
| **Kodas** | **Kriterijus** | | **Matavimo vienetas** | | | | **2021 m. faktas** | | | **2022 m. planas** | | **2023 m. planas** | | | **2024 m. planas** | |
| **P-02-02-01-01-01** | Klasės valandėles | | Skaičius | | | | 151 | | | 151 | | 151 | | | 151 | |
| **Veiklos plano 02 tikslo uždavinio kodas** | | | **Veiklos plano 02 tikslo uždavinio pavadinimas** | | | | | | | | | | | | | |
| **03** | | | Tęsti progimnazijos edukacinių aplinkų modernizavimą. | | | | | | | | | | | | | |
| **Veiklos plano 02 tikslo 03 uždavinio aprašymas** | | | | | | | | | | | | | | | | |
| Labai svarbu, kad mokymosi aplinka, padėtų užtikrinti mokinių saugumą, bendrųjų ir esminių kompetencijų ugdymą bei modernių (IT) technologijų naudojimą. Progimnazijoje turi būti sudarytos palankios sąlygos mokinių ir mokytojų skaitmeninių gebėjimų tobulinimui ir IKT panaudojimui ugdymo procese. Tai padės sukurti estetišką, vaiką ir mokinį motyvuojančią ir auklėjančią progimnazijos aplinką.  Vykdytojas – direktoriaus pavaduotoja ugdymui Lina Gražulienė, direktoriaus pavaduotojas ūkiui ir bendriesiems klausimams Mantas Balčius. | | | | | | | | | | | | | | | | |
| **01 priemonės veiklos kodas** | | | **01 priemonės veiklos pavadinimas** | | | | | | | | | | | | | |
| **01** | | | Atnaujinti mokyklos erdves mokinių darbais. | | | | | | | | | | | | | |
| **01 priemonės 01 veiklos aprašymas ir vykdytojas** | | | | | | | | | | | | | | | | |
| Tinkama mokymosi aplinka formuoja mokinių kultūrą, skatina motyvaciją. Mokinių kūrybiniai darbai nuolat yra naudojami mokyklos edukacinėms erdvėms turtinti. Mokinių darbai tradiciškai bus eksponuojami koridoriuose, kabinetuose.  Vykdytojai – dalykų mokytojai, neformaliojo švietimo vadovai. | | | | | | | | | | | | | | | | |
| **Proceso pasiekimo vertinimo kriterijai** | | | | | | | | | | | | | | | | |
| **Kodas** | **Kriterijus** | | **Matavimo vienetas** | | | | **2021 m. faktas** | | | **2022 m. planas** | | **2023 m. planas** | | | **2024 m. planas** | |
| **P-02-03-01-01-01** | Mokinių darbų parodos | | Skaičius | | | | 15 | | | 20 | | 20 | | | 20 | |
| **03 uždavinio priemonės kodas** | | | **03 uždavinio priemonės pavadinimas** | | | | | | | | | | | | | |
| **02** | | | Dalyvauti įvairiuose projektuose bei konkursuose, siekiant pagerinti ugdymo(si) sąlygas. | | | | | | | | | | | | | |
| **03 uždavinio 02 priemonės aprašymas** | | | | | | | | | | | | | | | | |
| Stiprinant progimnazijos vaidmenį, yra svarbu gerinti ugdymo(si) sąlygas, dalyvaujant projektuose bei konkursuose. Mokytojai, mokiniai bendraudami ir bendradarbiaudami tobulina užsienio kalbą, bendravimo įgūdžius, plėtoja asmenines kompetencijas, įgytas žinias taiko pamokose ir popamokinėje veikloje. | | | | | | | | | | | | | | | | |
| **Indėlio pasiekimo vertinimo kriterijai** | | | | | | | | | | | | | | | | |
| **Kodas** | **Kriterijus** | | **Matavimo vienetas** | | | | **2021 m. faktas** | | | **2022 m. planas** | | **2023 m. planas** | | | **2024 m. planas** | |
| **P-02-03-02-01** | Projektai | | Skaičius | | | | 1 | | | 1 | | 1 | | | 1 | |
| **02 priemonės veiklos kodas** | | | **02 priemonės veiklos pavadinimas** | | | | | | | | | | | | | |
| **01** | | | Ieškoti galimybių dalyvauti projekte, kuris leistų modernizuoti mokyklos edukacines erdves. | | | | | | | | | | | | | |
| **02 priemonės 01 veiklos aprašymas ir vykdytojas** | | | | | | | | | | | | | | | | |
| Ugdymo proceso modernizavimas skatina mokytojus mokytis, būtina įsisavinti darbo su naujomis technologijomis, skaitmeninių mokymo(si) metodų naudojimo įgūdžius. Nuolat kintanti aplinka kelia naujus reikalavimus mokytojui. Jis privalo nuolat tobulėti ir reflektuoti. Todėl būtina atnaujinti mokyklos IT bazę, įsigyjant kompiuterių ir kitos IT įrangos.  Vykdytojai – direktoriaus pavaduotoja ugdymui Lina Gražulienė, direktoriaus pavaduotojas ūkiui ir bendriesiems klausimams Mantas Balčius. | | | | | | | | | | | | | | | | |
| **02 priemonės veiklos kodas** | | | **02 priemonės veiklos pavadinimas** | | | | | | | | | | | | | |
| **02** | | | Pritaikyti progimnazijos edukacines erdves dirbti taikant skaitmeninius mokymo(si) metodus. | | | | | | | | | | | | | |
| **02 priemonės 02 veiklos aprašymas ir vykdytojas** | | | | | | | | | | | | | | | | |
| Pritaikant mokomuosius kabinetus, kitas edukacines erdves aktyviam mokymui(si) naudojant skaitmeninius metodus ir toliau bus atnaujinama IT bazė: nupirkti kompiuteriai, projektoriai ir kita IT įranga.  Vykdytojai – direktoriaus pavaduotojas ūkiui ir bendriesiems klausimams Mantas Balčius, inžinierius programuotojas Antanas Dyburis. | | | | | | | | | | | | | | | | |
| **Proceso pasiekimo vertinimo kriterijai** | | | | | | | | | | | | | | | | |
| **Kodas** | **Kriterijus** | | **Matavimo vienetas** | | | | **2021 m. faktas** | | | **2022 m. planas** | | **2023 m. planas** | | | **2024 m. planas** | |
| **P-02-03-02-02-01** | Kompiuteriai ir kita IT įranga | | Skaičius | | | | 18 | | | 20 | | 20 | | | 20 | |
| **03 priemonės veiklos kodas** | | | **03 priemonės veiklos pavadinimas** | | | | | | | | | | | | | |
| **02** | | | Modernizuoti bibliotekos skaityklos erdvę | | | | | | | | | | | | | |
| **03 priemonės 03 veiklos aprašymas ir vykdytojas** | | | | | | | | | | | | | | | | |
| Kad biblioteka – skaitykla taptų patraukli mokiniams, kad atlieptų jų fizinius ir emocinius poreikius, kuriant pozityvią aplinką planuojama įsigyti minkštąją dalį.  Modernizuota skaitykla taps modernia edukacine, kūrybine bei poilsio vieta, taip pat ugdys bendravimo ir bendradarbiavimo kultūrą.  Vykdytojas – direktoriaus pavaduotojas ūkiui ir bendriesiems klausimams Mantas Balčius. | | | | | | | | | | | | | | | | |
| **Proceso pasiekimo vertinimo kriterijai** | | | | | | | | | | | | | | | | |
| **Kodas** | **Kriterijus** | | **Matavimo vienetas** | | | | **2021 m. faktas** | | | **2022 m. planas** | | **2023 m. planas** | | | **2024 m. planas** | |
| **P-02-03-03-03-01** | Modernizuota skaityklos erdvė | | Skaičius | | | | 0 | | | 1 | | 1 | | | 1 | |
| **Veiklos plano 02 tikslo 06 uždavinio aprašymas** | | | | | | | | | | | | | | | | |
| Įgyvendinant priemonę bus įrengta viena saulės fotovoltinės elektrinė ant Alėjos g. 26, Leipalingis, Druskininkų sav., pastato stogo (iki 30 kW). | | | | | | | | | | | | | | | | |
| **06 uždavinio priemonės kodas** | | | **06 uždavinio priemonės pavadinimas** | | | | | | | | | | | | | |
| **01** | | | Atsinaujinančių energijos išteklių (saulės) panaudojimas Druskininkų savivaldybės Leipalingio progimnazijos pastate. | | | | | | | | | | | | | |
| **06 uždavinio 01 priemonės aprašymas ir vykdytojai** | | | | | | | | | | | | | | | | |
| Siekiant sumažinti išlaidas už elektros energijos vartojimą, padidinti elektros energijos vartojimo efektyvumą ir tuo pačiu prisidėti prie ŠESD (šiltnamio efektą sukeliančių dujų) kiekio mažinimo, Valstybės tarptautinių įsipareigojimų klimato kaitos mažinimo bei Europos pastatų energetinio naudingumo direktyvos įgyvendinimo programų Leipalingio progimnazija planuoja įsirengti saulės elektrinę ant pastato stogo.  Saulės elektrinė bus prijungiama prie pastato vidaus tinklų, o pagaminama elektros energija bus naudojama Leipalingio progimnazijos pastato įrenginiams, smulkiems buitiniams prietaisams, apšvietimui, kondicionavimo bei vėdinimo, video technikai ir kitiems prietaisams aprūpinti elektros energija.  Vykdytojas – direktoriaus pavaduotojas ūkiui ir bendriesiems klausimams Mantas Balčius. | | | | | | | | | | | | | | | | |
| **Indėlio pasiekimo vertinimo kriterijai** | | | | | | | | | | | | | | | | |
| **Kodas** | **Kriterijus** | **Matavimo vienetas** | | | **2021 m. faktas** | | | **2022 m.**  **planas** | | | **2023 m. planas** | | | **2024 m. planas** | | |
| **P-06-01-01--01** | Įrengta saulės fotovoltinė elektrinė | Vnt. | | | 0 | | | 1 | | | 0 | | | 0 | | |

Veiklos plano priedas – metinio veiklos plano biudžetas.

Direktorė

PRITARTA

Leipalingio progimnazijos tarybos

2021 m. lapkričio 18 d. posėdžio protokoliniu nutarimu

(protokolas Nr. V5-3).

SUDERINTA

Druskininkų savivaldybės administracijos

Švietimo skyriaus vedėja

Diana Brown

|  |  |  |  |  |  |  |  |
| --- | --- | --- | --- | --- | --- | --- | --- |
| Druskininkų savivaldybės Leipalingio progimnazijos  2022 m. metinio veiklos plano priedas  **DRUSKININKŲ SAVIVALDYBĖS LEIPALINGIO PROGIMNAZIJOS 2022 METŲ METINIO VEIKLOS PLANO BIUDŽETAS** | | | | | | | |
|  | | | | | | | |
| Nr. | Pavadinimas | Priemonės vykdytojas | Viso 2022 m. tūkst. EUR | finansavimo šaltiniai\*\* (tūkst. EUR) | | | |
| Savivaldybės biudžeto lėšos | Valstybės biudžeto lėšos | ES lėšos | Tikslinės, privačios ir SB lėšos |
| 1 | 2 | 3 | 4 | 5 | 6 | 7 | 8 |
| 01 | Tikslas. Sukurti visapusišku ugdymu paremtą, skirtingus besimokančiųjų poreikius atliepiančią bei jų potencialą atskleidžiančią švietimo paslaugų sistemą | | | | | | |
| 01 | Uždavinys. Plėtoti neformalaus ugdymo paslaugas ir didinti jų prieinamumą, užtikrinant dermę su formaliuoju ugdymu, bei sudaryti sąlygas mokytis visą gyvenimą | | | | | | |
| 01 | Druskininkų savivaldybės Leipalingio progimnazijos projektas „Sportuokime visi - maži ir dideli“ | Leipalingio progimnazija | 11,6 |  | 11,6 |  |  |
| Viso 01 priemonei: | |  | 11,6 |  | 11,6 |  |  |
| 02 | Projektas "Kokybės krepšelis" | Leipalingio progimnazija | 19,0 |  |  | 19,0 |  |
| Viso 02 priemonei: | |  | 19,0 |  |  | 19,0 |  |
| Viso 01 uždaviniui: | |  | 30,6 |  | 11,6 | 19,0 |  |
| 02 | Uždavinys. Investuoti į švietimo įstaigų infrastruktūrą, aplinką | | | | | | |
| 01 | Atsinaujinančių energijos išteklių (saulės) panaudojimas Druskininkų savivaldybės Leipalingio progimnazijos pastate | Leipalingio progimnazija | 10,2 |  | 10,2 |  |  |
| Viso 01 priemonei: | |  | 10,2 |  | 10,2 |  |  |
| Viso 02 uždaviniui: | |  | 10,2 |  | 10,2 |  |  |
| 03 | Uždavinys. Gerinti mokymosi pasiekimus, siekiant asmeninės mokinių pažangos bei suteikiant savarankiškam gyvenimui reikalingų žinių bei įgūdžių | | | | | | |
| 01 | Druskininkų savivaldybės Leipalingio progimnazijos veiklos vykdymas | Leipalingio progimnazija | 1031,0 | 356,7 | 513,2 |  | 161,1 |
| Viso 01 priemonei: | |  | 1031,0 | 356,7 | 513,2 |  | 161,1 |
| Viso 03 uždaviniui: | |  | 1031,0 | 356,7 | 513,2 |  | 161,1 |
| Viso 01 tikslui: | |  | 1071,8 | 356,7 | 535,0 | 19,0 | 161,1 |
| VISO: | |  | 1071,8 | 356,7 | 535,0 | 19,0 | 161,1 |
| \* Asignavimai – priemonių ar veiklų įgyvendinimui užtirkrinti reikalingos Savivaldybės biudžeto ar kitų finansavimo šaltinių lėšos. | | | | | | | |
| \*\* Formoje pateikiami galimų finansavimo šaltinių pavydžiai. Pildant formas nurodomi aktualūs finansavimo šaltiniai suderinti su Finansų ir apskaitos skyriumi. | | | | | | | |